"Wat is die Christen se siening van rook?
Dit is noodsaaklik dat die Christen alles in die lig van God se Woord sal toets met die oog op wat vir sy geestelike lewe nuttig of nadelig is. Baie mense vra die vraag: "Is rook sonde?" Net soos met baie ander praktyke, verklaar die Bybel nie uitdruklik dat rook sonde is nie. Dit gee egter aan ons duidelike algemene beginsels of maatstawwe vir die evaluering van enige gebruik of gesindheid. Ons moet "beproef wat die Here welbehaaglik is" (Ef. 5:10). Op grond van die volgende feite kan ons aanvaar dat rook 'n sondige gewoonte is:
Nêrens in die Bybel word rook bespreek nie, maar daar is wel beginsels wat toepassing het op rook. Eerstens die Bybel vertel ons, dat ons nie iets moet toelaat om ons liggaam te beheer nie. "Alles is my geoorloof, sê hulle. Ja maar ek gaan my nie deur enigiets laat verslaaf nie" (1 Korinthiërs 6:12). Rook is defnitief verslawend.
Later in hierdie Bybel gedeelte word ons vertel, "Of besef julle nie dat julle liggaam 'n tempel van die Heilige Gees is nie. Julle het die Heilige Gees wat in julle woon, van God ontvang, en julle behoort nie aan julleself nie: julle is gekoop en die prys is betaal. Julle moet God dus in julle liggaam verheerlik (1 Korinthiërs 6:19-20). Rook is nie goed vir ons gesondheid nie. Dit is bewys dat rook die longe en hart beskadig.
Party mense sal argumenteer dat ander dan ongesonde kos eet wat net so verslawend vir die liggaam is. Soos byvoorbeeld mense wat verslaaf is aan kaffien en nie funksioneer indien hulle, hul oggend koffie gehad het nie. Alhoewel hierdie korrek is, verskoon dit nie rook nie.
Dit is ons verstaan dat rook of ooreet vermy moet word. Ja, daar is Christene wat net die een sonde raak sien en dan ander mense veroordeel vir soortgelyke sonde, wat verkeerd is. Rook kan geensins vir God eerbiedig nie.
Alhoewel ons dit stel dat rook sonde is, sê ons glad nie dat rokers nie gered is nie. Daar is baie opregte gelowiges wat wel rook. Rook sal nie verhoed dat iemand nie gered sal word nie.
Net so kan iemand nie hul redding verloor deur te rook nie. Rook kan net so vergewe word soos enige ander sonde, of dit nou iemand is wat rook en later na God kom, of wat rook en hierdie sonde aan God bely (1 Johannes 1:9). Ons glo dat rook vermy moet word en ons moet weet dat met God se hulp daarvan afgesien sal kan word.